CELEX: E2016P0013
Language: sk
Date: 2016-09-26 00:00:00
Title: Žaloba Dozorného úradu EZVO podaná 26. septembra 2016 proti Islandskej republike (Vec E-13/16)

15.12.2016   
            
            
               SK
            
            
               Úradný vestník Európskej únie
            
            
               C 467/26
            
         Žaloba Dozorného úradu EZVO podaná 26. septembra 2016 proti Islandskej republike
   (Vec E-13/16)
   (2016/C 467/13)
   Dozorný úrad EZVO, ktorý zastupuje Carsten Zatschler, Audur Ýr Steinarsdóttir a Øyvind Bø, splnomocnení zástupcovia Dozorného úradu EZVO, 35 Rue Belliard, B-1040 Brussels, podal 26. septembra 2016 na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:
   
               1.
            
            
               Vyhlásil, že Islandská republika si nesplnila svoje záväzky podľa aktu uvedeného v kapitole II bode 17h prílohy XIII k Dohode o Európskom hospodárskom priestore (smernica Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v spoločenstve) tým, že nevykonala cestnú technickú kontrolu spôsobilosti, ako sa vyžaduje v článku 3 ods. 1 daného aktu.
            
         
               2.
            
            
               Nariadil Islandskej republike uhradiť trovy tohto konania.
            
         
      Právna a skutková podstata veci a právny základ žaloby:
   
   
               —
            
            
               Žaloba sa týka skutočnosti, že Islandská republika do 16. septembra 2014 nezabezpečila súlad s odôvodneným stanoviskom, ktoré vydal Dozorný úrad EZVO 16. júla 2014, týkajúcim sa neplnenia si povinností štátu podľa aktu uvedeného v kapitole II bode 17h prílohy XIII k Dohode o Európskom hospodárskom priestore (smernica Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v spoločenstve) tým, že nevykonala cestnú technickú kontrolu spôsobilosti, ako sa vyžaduje v článku 3 ods. 1 daného aktu.